《靖安寺》
宋代·陈洙

处士亡来二百年，故居牢落变祗园。
诗名长共江山在，冤气尚磨星斗昏。
台榭几人留好句，渔樵何处问曾孙。
昔时泉石生涯地，日暮寒云绕寺门。

作者简介：（1013—1061）宋建州建阳人，字思道。仁宗庆历二年进士。历殿中侍御史。嘉祐六年上疏助司马光乞早建储嗣，曰：陛下以臣怀异日之图，莫若杀臣之身，用臣之言。疏方上，即饮药以卒。奏下，大计遂定。仁宗闻洙死，赐钱十万。有《春秋索隐论》、《御史奏疏》及文集。